CELEX: 32009L0068
Language: sk
Date: 2009-07-13 00:00:00
Title: Smernica Európskeho parlamentu a Rady 2009/68/ES z  13. júla 2009 o typovom schvaľovaní komponentov zariadení na osvetlenie a svetelnú signalizáciu na kolesových poľnohospodárskych alebo lesných traktoroch (kodifikované znenie) (Text s významom pre EHP)

5.8.2009   
            
            
               SK
            
            
               Úradný vestník Európskej únie
            
            
               L 203/52
            
         
      SMERNICA EURÓPSKEHO PARLAMENTU A RADY 2009/68/ES
   z 13. júla 2009
   o typovom schvaľovaní komponentov zariadení na osvetlenie a svetelnú signalizáciu na kolesových poľnohospodárskych alebo lesných traktoroch
   (kodifikované znenie)
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 95,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s postupom ustanoveným v článku 251 zmluvy (2),
   keďže:
   
               (1)
            
            
               Smernica Rady 79/532/EHS zo 17. mája 1979 o aproximácii právnych predpisov členských krajín, týkajúcich typového schvaľovania komponentov osvetľovacích zariadení a zariadení svetelnej signalizácie na kolesových poľnohospodárskych alebo lesných traktoroch (3), bola opakovane (4) podstatným spôsobom zmenená a doplnená. V záujme jasnosti a prehľadnosti by sa mala táto smernica kodifikovať.
            
         
               (2)
            
            
               Smernica 79/532/EHS je jednou zo samostatných smerníc typového schvaľovania ES stanoveného smernicou Rady 74/150/EHS zo 4. marca 1974 o aproximácii právnych predpisov členských štátov o typovom schválení kolesových poľnohospodárskych alebo lesných traktorov, ktorá bola nahradená smernicou Európskeho parlamentu a Rady 2003/37/ES z 26. mája 2003 o typovom schvaľovaní poľnohospodárskych alebo lesných traktorov, ich prípojných vozidiel a ťahaných vymeniteľných strojov, spolu s ich systémami, komponentmi a samostatnými technickými jednotkami (5), a ktorou sa stanovujú technické požiadavky na dizajn a konštrukciu poľnohospodárskych alebo lesných traktorov, čo sa týka ich zariadení na osvetlenie a svetelnú signalizáciu. Tieto technické požiadavky súvisia s aproximáciou právnych predpisov členských štátov, aby sa umožnilo uplatňovanie systému typového schvaľovania ES, ktorý bol stanovený smernicou 2003/37/ES, na každý typ traktora. Z tohto dôvodu sa ustanovenia smernice 2003/37/ES o typovom schválení poľnohospodárskych alebo lesných traktorov, ich prípojných vozidiel a ťahaných vymeniteľných strojov, spolu s ich systémami, komponentmi a samostatnými technickými jednotkami, uplatňujú na túto smernicu.
            
         
               (3)
            
            
               V smernici Európskeho parlamentu a Rady 2009/61/ES z 13. júla 2009 týkajúcej sa montáže osvetľovacích zariadení a zariadení svetelnej signalizácie na kolesových poľnohospodárskych alebo lesných traktoroch (6) boli stanovené spoločné požiadavky na montáž zariadení na osvetlenie a svetelnú signalizáciu na kolesových poľnohospodárskych alebo lesných traktoroch. Tieto zariadenia na osvetlenie a svetelnú signalizáciu majú rovnaké vlastnosti ako zariadenia, ktorými sú vybavené motorové vozidlá. Zariadenia, ktorým bola udelená značka typového schválenia komponentu ES v súlade so smernicami, ktoré už boli k tomuto predmetu prijaté v súvislosti s typovým schvaľovaním ES motorových vozidiel a ich prípojných vozidiel, možno z toho dôvodu používať aj na traktoroch.
            
         
               (4)
            
            
               Táto smernica by sa nemala dotýkať povinností členských štátov týkajúcich sa lehôt na transpozíciu do vnútroštátneho práva a uplatňovanie smerníc, ktoré sú uvedené v prílohe II časti B,
            
         PRIJALI TÚTO SMERNICU:
   Článok 1
   1.   Na účely tejto smernice je „traktor“ (poľnohospodársky alebo lesný) každé motorové vozidlo, vybavené kolesami alebo pásmi s najmenej dvomi nápravami, ktorého hlavná funkcia spočíva v jeho ťažnej sile a ktoré je osobitne určené na ťahanie, tlačenie, nesenie alebo pohon určitých nástrojov, strojov alebo prívesov určených na použitie v poľnohospodárstve alebo lesníctve. Môže byť vybavené na prepravu nákladu alebo osôb.
   2.   Táto smernica sa uplatňuje iba pre traktory definované v odseku 1, ktoré sú vybavené pneumatikami s maximálnou konštrukčnou rýchlosťou 6 až 40 km/h.
   Článok 2
   Žiadny členský štát nesmie odmietnuť udeliť typové schválenie ES ani vnútroštátne typové schválenie traktora z dôvodov týkajúcich sa nasledujúcich zariadení na osvetlenie a svetelnú signalizáciu, ak je na nich umiestnená značka typového schválenia komponentu ES, ako je stanovené v prílohe I, a ak sú namontované v súlade s požiadavkami stanovenými v smernici 2009/61/ES:
   
               a)
            
            
               svetlomety, ktoré fungujú ako diaľkové svetlomety a/alebo stretávacie svetlomety, alebo elektrické vláknové žiarovky pre tieto svetlomety;
            
         
               b)
            
            
               zadné obrysové svietidlá;
            
         
               c)
            
            
               predné obrysové (bočné) svietidlá;
            
         
               d)
            
            
               zadné obrysové (bočné) svietidlá;
            
         
               e)
            
            
               brzdové svietidlá;
            
         
               f)
            
            
               smerové svietidlá;
            
         
               g)
            
            
               odrazky;
            
         
               h)
            
            
               osvetlenia zadnej tabuľky s evidenčným číslom;
            
         
               i)
            
            
               predné hmlové svetlomety a vláknové žiarovky pre také svietidlá;
            
         
               j)
            
            
               zadné hmlové svietidlá;
            
         
               k)
            
            
               spätné svetlomety;
            
         
               l)
            
            
               parkovacie svietidlá.
            
         Článok 3
   Žiadny členský štát nesmie odmietnuť registráciu ani zakázať predaj, uvedenie do prevádzky, ani používanie traktora z dôvodov týkajúcich sa nasledujúcich zariadení na osvetlenie a svetelnú signalizáciu, ak je na nich umiestnená značka typového schválenia komponentu ES, ako je stanovené v prílohe I, a ak sú namontované v súlade s požiadavkami stanovenými v smernici 2009/61/ES:
   
               a)
            
            
               svetlomety, ktoré fungujú ako diaľkové svetlomety a/alebo stretávacie svetlomety, alebo elektrické vláknové žiarovky pre tieto svetlomety;
            
         
               b)
            
            
               zadné obrysové svietidlá;
            
         
               c)
            
            
               predné obrysové (bočné) svietidlá;
            
         
               d)
            
            
               zadné obrysové (bočné) svietidlá;
            
         
               e)
            
            
               brzdové svietidlá;
            
         
               f)
            
            
               smerové svietidlá;
            
         
               g)
            
            
               odrazky;
            
         
               h)
            
            
               osvetlenia zadnej tabuľky s evidenčným číslom;
            
         
               i)
            
            
               predné hmlové svetlomety a vláknové žiarovky pre také svietidlá;
            
         
               j)
            
            
               zadné hmlové svietidlá;
            
         
               k)
            
            
               spätné svetlomety;
            
         
               l)
            
            
               parkovacie svietidlá.
            
         Článok 4
   Zmeny a doplnenia potrebné na prispôsobenie požiadaviek prílohy I technickému pokroku sa prijmú v súlade s postupom uvedeným v článku 20 ods. 3 smernice 2003/37/ES.
   Článok 5
   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 6
   Smernica 79/532/EHS, zmenená a doplnená smernicami uvedenými v prílohe II časti A, sa zrušuje bez toho, aby boli dotknuté povinnosti členských štátov týkajúce sa lehôt na transpozíciu do vnútroštátneho práva a uplatňovanie smerníc, ktoré sú uvedené v prílohe II časti B.
   Odkazy na zrušenú smernicu sa považujú za odkazy na túto smernicu a znejú v súlade s tabuľkou zhody v prílohe III.
   Článok 7
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Uplatňuje sa od 1. januára 2010.
   Článok 8
   Táto smernica je určená členským štátom.
   
      V Bruseli 13. júla 2009
      
         
            Za Európsky parlament
         
         
            predseda
         
         H.-G. PÖTTERING
         
      
      
         
            Za Radu
         
         
            predseda
         
         E. ERLANDSSON
         
      
   
   
      (1)  Ú. v. EÚ C 162, 25.6.2008, s. 40.
   
      (2)  Stanovisko Európskeho parlamentu zo 17. júna 2008 (zatiaľ neuverejnené v úradnom vestníku) a rozhodnutie Rady z 22. júna 2009.
   
      (3)  Ú. v. ES L 145, 13.6.1979, s. 16.
   
      (4)  Pozri prílohu II časť A.
   
      (5)  Ú. v. EÚ L 171, 9.7.2003, s. 1.
   
      (6)  Pozri stranu 19 tohto úradného vestníka.
   
      PRÍLOHA I
      
                  1.
               
               
                  Svetlomety, ktoré fungujú ako diaľkové svetlomety a/alebo stretávacie svetlomety, alebo elektrické vláknové žiarovky pre tieto svetlomety:
                  
                               
                           
                           
                              Značka typového schválenia komponentu ES je značka uvedená v smernici Rady 76/761/EHS z 27. júla 1976 o aproximácii právnych predpisov členských štátov o predných svetlometoch motorových vozidiel, ktoré slúžia ako hlavné diaľkové a/alebo stretávacie svetlá, a o svetelných zdrojoch (žiarovkách a ostatných) určených pre schválené sústavy svetlometov motorových vozidiel a ich prípojných vozidiel (1).
                           
                        
                               
                           
                           
                              Ustanovenia smernice 76/761/EHS platia aj pre typové schvaľovanie komponentov špeciálnych svetlometov pre poľnohospodárske alebo lesné traktory, skonštruovaných na zabezpečenie diaľkového aj stretávacieho svetla s priemerom D menším ako 160 mm, s týmito zmenami a doplneniami:
                              
                                          a)
                                       
                                       
                                          minimálne hodnoty osvetlenia, stanovené v bode 2.1 príloh II až VI, VIII a IX k smernici 76/761/EHS, sa znižujú v pomere
                                          ((D – 45)/(160 – 45))2
                                          
                                          pričom nesmú byť prekročené tieto absolútne dolné limity
                                          
                                                      —
                                                   
                                                   
                                                      3 lux buď v bode 75 R, alebo v bode 75 L,
                                                   
                                                
                                                      —
                                                   
                                                   
                                                      5 lux buď v bode 50 R, alebo v bode 50 L,
                                                   
                                                
                                                      —
                                                   
                                                   
                                                      1,5 lux v zóne IV.
                                                   
                                                
                                             Poznámka: Ak plocha výstupu svetla odrážača nie je kruhová, priemer sa rovná priemeru kruhu s rovnakou plochou, ako má plocha výstupu svetla odrážača;
                                       
                                    
                                          b)
                                       
                                       
                                          namiesto symbolu CR, uvedeného v bode 5.2.3.5 prílohy I k smernici 76/761/EHS, sa pripevní na svetlomet symbol M vnútri trojuholníka obráteného vrcholom dolu.
                                       
                                    
                        
            
                  2.
               
               
                  Zadné obrysové svietidlá, predné obrysové (bočné) svietidlá, zadné obrysové (bočné) svietidlá, brzdové svietidlá:
                  Značka typového schválenia komponentu ES je značka uvedená v smernici Rady 76/758/EHS z 27. júla 1976 o aproximácii právnych predpisov členských štátov, ktoré sa týkajú doplnkových obrysových svetiel, predných obrysových svetiel, zadných obrysových svetiel, brzdových svetiel, denných prevádzkových svetiel a bočných obrysových svetiel motorových a ich prípojných vozidiel (2).
               
            
                  3.
               
               
                  Smerové svietidlá:
                  Značka typového schválenia komponentu ES je značka uvedená v smernici Rady 76/759/EHS z 27. júla 1976 o aproximácii právnych predpisov členských štátov o smerových svetlách motorových vozidiel a ich prípojných vozidiel (3).
               
            
                  4.
               
               
                  Odrazky:
                  Značka typového schválenia komponentu ES je značka uvedená v smernici Rady 76/757/EHS z 27. júla 1976 o aproximácii právnych predpisov členských štátov o odrazových sklách motorových vozidiel a ich prípojných vozidiel (4).
               
            
                  5.
               
               
                  Osvetlenie zadnej tabuľky s evidenčným číslom:
                  Značka typového schválenia komponentu ES je značka uvedená v smernici Rady 76/760/EHS z 27. júla 1976 o aproximácii právnych predpisov členských štátov o osvetlení zadnej tabuľky s evidenčným číslom motorových vozidiel a ich prípojných vozidiel (5).
               
            
                  6.
               
               
                  Predné hmlové svetlomety:
                  Značka typového schválenia komponentu ES je značka uvedená v smernici Rady 76/762/EHS z 27. júla 1976 o aproximácii právnych predpisov členských štátov, týkajúcich sa predných hmlových svetlometov motorových vozidiel (6).
               
            
                  7.
               
               
                  Zadné hmlové svietidlá:
                  Značka typového schválenia komponentu ES je značka uvedená v smernici Rady 77/538/EHS z 28. júna 1977 o aproximácii právnych predpisov členských štátov o zadných svetlách do hmly pre motorové vozidlá a ich prípojné vozidlá (7).
               
            
                  8.
               
               
                  Spätné svetlomety:
                  Značka typového schválenia komponentu ES je značka uvedená v smernici Rady 77/539/EHS z 28. júna 1977 o aproximácii právnych predpisov členských štátov o spätných svetlách pre motorové vozidlá a ich prípojné vozidlá (8).
               
            
                  9.
               
               
                  Parkovacie svietidlá:
                  Značka typového schválenia komponentu ES je značka uvedená v smernici Rady 77/540/EHS z 28. júna 1977 o aproximácii právnych predpisov členských štátov o parkovacích svetlách motorových vozidiel (9).
               
            
         (1)  Ú. v. ES L 262, 27.9.1976, s. 96.
      
         (2)  Ú. v. ES L 262, 27.9.1976, s. 54.
      
         (3)  Ú. v. ES L 262, 27.9.1976, s. 71.
      
         (4)  Ú. v. ES L 262, 27.9.1976, s. 32.
      
         (5)  Ú. v. ES L 262, 27.9.1976, s. 85.
      
         (6)  Ú. v. ES L 262, 27.9.1976, s. 122.
      
         (7)  Ú. v. ES L 220, 29.8.1977, s. 60.
      
         (8)  Ú. v. ES L 220, 29.8.1977, s. 72.
      
         (9)  Ú. v. ES L 220, 29.8.1977, s. 83.
   
   
      PRÍLOHA II
      ČASŤ A
      
         Zrušená smernica so zoznamom neskorších zmien a doplnení
      
      (v zmysle článku 6)
      
                  Smernica Rady 79/532/EHS
                  (Ú. v. ES L 145, 13.6.1979, s. 16).
               
               
                   
               
            
                  Smernica Rady 82/890/EHS
                  (Ú. v. ES L 378, 31.12.1982, s. 45).
               
               
                  Iba pokiaľ ide o odkazy na smernicu 79/532/EHS v článku 1 ods. 1.
               
            
                  Smernica Európskeho parlamentu a Rady 97/54/ES
                  (Ú. v. ES L 277, 10.10.1997, s. 24).
               
               
                  Iba pokiaľ ide o odkazy na smernicu 79/532/EHS v článku 1 prvej zarážke.
               
            ČASŤ B
      
         Lehoty na transpozíciu do vnútroštátneho práva a uplatňovanie
      
      (v zmysle článku 6)
      
                  Smernica
               
               
                  Lehota na transpozíciu
               
               
                  Dátum uplatňovania
               
            
                  79/532/EHS
               
               
                  21. november 1980
               
               
                  —
               
            
                  82/890/EHS
               
               
                  21. jún 1984
               
               
                  —
               
            
                  97/54/ES
               
               
                  22. september 1998
               
               
                  23. september 1998
               
            
   
      PRÍLOHA III
      
         TABUĽKA ZHODY
      
      
                  Smernica 79/532/EHS
               
               
                  Táto smernica
               
            
                  článok 1
               
               
                  článok 1
               
            
                  článok 2 úvodná veta a záverečné slová
               
               
                  článok 2 úvodná veta
               
            
                  článok 2, zarážky
               
               
                  článok 2 písm. a) až l)
               
            
                  článok 3 úvodná veta a záverečné slová
               
               
                  článok 3 úvodná veta
               
            
                  článok 3, zarážky
               
               
                  článok 3 písm. a) až l)
               
            
                  článok 4
               
               
                  článok 4
               
            
                  článok 5 ods. 1
               
               
                  —
               
            
                  článok 5 ods. 2
               
               
                  článok 5
               
            
                  —
               
               
                  článok 6
               
            
                  —
               
               
                  článok 7
               
            
                  článok 6
               
               
                  článok 8
               
            
                  príloha
               
               
                  príloha I
               
            
                  —
               
               
                  príloha II
               
            
                  —
               
               
                  príloha III